61965J0018(01)
DOMSTOLENS DOM (FØRSTE AFDELING)
AF 15. MARTS 1967
Max Gutmann
mod Kommissionen for Det europæiske Atomenergifællesskab
Forenede sager 18 og 35/65
Processprog: Fransk
Angående, på sagens nuværende trin:
Annullation af beslutningerne af 20. og 21. januar 1965 og af 13. maj 1965 fra Kommissionen for Det europæiske Atomenergifællesskab vedrørende indledningen og udsættelsen af en ny disciplinærsag samt krav om erstatning i anledning af en tjenstlig fejl, som skulle være begået overfor sagsøgeren.
Domskonklusion:
1.
Kommissionens beslutning af 20. og 21. januar 1965 om indledning af en undersøgelse »på det disciplinære område« og Kommissionens beslutning af 13. maj 1965 om udsættelse af afgørelsen i disciplinærsagen, indtil Domstolens dom i det første annullationssøgsmål foreligger, annulleres;
2.
påstandene om fjernelse af visse dokumenter fra sagsøgerens personlige aktsamling er for tiden genstandsløse;
3.
sagsøgerens øvrige påstande forkastes.
Generaladvokatens forslag til afgørelse :
Sagsøgerens påstand om annullation af beslutningerne af 20. og 21. januar samt beslutningen af 13. maj 1965 bør tages til følge. Endvidere bør det bestemmes, at samtlige dokumenter, som Kommissionen i forbindelse med værksættelsen af den anden disciplinærsag har henlagt på sagsøgerens personlige aktsamling, skal fjernes fra denne. Endelig bør Kommissionen dømmes til at afbøde den ikke-økonomiske skade, som sagsøgeren har lidt, ved på passende måde at offentliggøre afdelingens dom.
Sammendrag
Tjenestemænd — disciplinærordning — disciplinær forfølgning — kriterier for iværksættelsen
(Vedtægten for tjenestemænd i De europæiske Fællesskaber, artikel 86)
Disciplinær forfølgning bør ikke indledes på et generelt grundlag, der kan omfatte et ubestemt og ukontrollabelt antal forseelser, men på grundlag af kendsgerninger, der er beskrevet tilstrækkeligt klart til, at de kan skelnes fra andre klagepunkter.